Ҳуши маснуъии тавлидгар

Ҳуши маснуъии зоё () — навъе ҳуши маснуӣ аст, ки дар посух ба фармони корбар, қодир ба тавлиди матн, тасовир ё дигар расона аст. Моделҳои ҳуши маснуъии муваллид улгуҳо ва сохтори додаҳои омӯзишии вурудии худро ёд мегиранд ва сипас додаҳои ҷадиде тавлид мекунанд.

Ба системаҳои маъруфи ҳуши маснуъии тавлидгар ChatGPT — чат-ботҳое, ки бо истифода аз моделҳои бузурги забонии GPT-3 ва GPT-4 сохта шудаанд ва Gemini — чат-боти сохтаи Google бо истифода аз модели LaMDA дохил мешаванд. Аз моделҳои ҳуши маснуии муваллиди ҳунарӣ метавон ба Stable Diffusion ва DALL-E ишора кард.

Ҳуши маснуъии тавлидгар метавонад дар соҳаҳои мухталиф, аз ҷумла таҳияи нармафзор, маркетинг ва муд истифода шавад. Сармоягузорӣ ба ҳуши маснуъии тавлидгар дар аввали солҳои 2020-ум, вақте ки ширкатҳои бузург ба мисли Microsoft, Google ва Baidu, инчунин ширкатҳои сершумори хурд моделҳои ҳуши маснуъии тавлидгарро таҳия мекарданд, якбора афзоиш ёфт.

 Равишҳо 
Системи ҳуши маснуъии тавлидгар бо истифода аз ёдгирии мошинии бидуни назорат ё худназорат бар маҷмуаи дода сохта мешавад. Қобилиятҳои як системи ҳуши маснуъии тавлидгар ба равиш ё навъи маҷмуаи додаи мавриди истифода бастагӣ дорад. ҳуши маснуъии тавлидгар метавонад якваҷҳӣ ё чандваҷҳӣ бошад. Системҳои якваҷҳӣ танҳо як навъ вурудӣ мегиранд, дар ҳоле ки системҳои чандваҷҳӣ метавонанд беш аз як навъ вурудӣ бигиранд. Барои мисол, як нусха аз ChatGPT 4 (GPT-4)-и ширкати OpenAI вурудиҳои матн ва тасвирро мепазирад.

 Матн: Системҳои ҳуши маснуъии тавлидгари омӯзишдида бар рӯи каламот ё нишонаҳои калима иборатанд аз GPT-3, LaMDA, LLaMA, BLOOM, GPT-4 ва мавориди дигар. Онҳо қодир ба пардозиши забони табиӣ, тарҷумаи мошинӣ ва тавлиди забони табиӣ ҳастанд ва метавонанд ба унвони моделҳои поя барои корҳои дигар истифода шаванд. Маҷмуаи додаҳо шомили BookCorpus, Википедия ва мавориди дигар аст.
 Рамз: Илова бар матни забони табиӣ, моделҳои забонии бузургро метавон бар рӯи матни забони барноманависӣ омӯзиш дод, ки ба онҳо иҷоза медиҳад коди манбаъ барои барномаҳои роёнаии ҷадид тавлид кунанд. Ба унвони мисол метавон ба GitHub Copilot, OpenAI Codex ишора кард.
 Тасвирҳо: Системҳои ҳуши маснуъии тавлидгари омӯзишдида бар рӯи маҷмуаҳое аз тасвирҳо бо шарҳи матн шомили Imagen, DALL-E, Midjourney, Stable Diffusion ва мавориди дигар ҳастанд. Онҳо маъмулан барои тавлиди матн ба тасвир ва интиқоли сабки асабӣ истифода мешаванд. Маҷмуаи додаҳо шомили LAION-5B ва соирин аст.
 Молекулаҳо: Системҳои ҳуши маснуъии тавлидгарро метавон бар рӯи таволиҳое аз аминокислотаҳо ё намоишҳои молекулаӣ монанди SMILES, ки нишондиҳандаи ДНК ё протеинҳо ҳастанд, омӯзиш дод. Ин системҳо, монанди AlphaFold, барои пешбинии сохтори протеин ва дорупажӯҳиш истифода мешаванд.
 Мусиқӣ: Системҳои ҳуши маснуъии тавлидгар монанди MusicLM-ро метавон бар рӯи шаклҳои мавҷи савтии мусиқии забтшуда ҳамроҳ бо ҳошиянависии матн омӯзиш дод, то намунаҳои мусиқии ҷадиде бар асоси тавзеҳоти матнӣ монанди мелодияи оромишбахши виолон бо пуштвонаи рифи гитори таҳрифшуда тавлид кунанд.
 Видео: ҳуши маснуъии тавлидгари омӯзишдида бар рӯи видеои ҳошиянависӣ метавонад клипҳои видеоии мунсаҷими замонӣ тавлид кунад. Мисолҳо иборатанд аз Gen1 ва Gen2 тавассути RunwayML ва Make-A-Video тавассути Meta Platforms.
 Кунишҳои робот: ҳуши маснуъии тавлидгари омӯзишдида бар рӯи ҳаракоти як системи роботик метавонад масирҳои ҷадидеро барои барномарезии ҳаракат эҷод кунад. Барои мисол, UniPi-и сохтаи бахши таҳқиқоти Гугл аз дастуроте монанди «косаи обиро бардоред» ё «сафҳаро бо исфанҷи зард пок кунед» барои кантроли ҳаракоти бозуи робот истифода мекунад.

 Эзоҳ 

Гурӯҳ:Ҳуши маснуъӣ